
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1696 


ΑΠΟΦΑΣΕΙ Σ 

Αριθμ. 6794 

Τροποποίηση της υπ’ αριθμ. 6515/3.11.2005 ΥΑ (ΦΕΚ1587/ 
Β/16-11-2005) σχετικά με την Έγκριση Υλοποίησης 
του Υποέργου 10 «Ανάπτυξη, Επέκταση και Λειτουρ¬ 
γία Υποστηρικτικών Δομών της Πράξης» της Πράξης 
«Επιμόρφωση Εκπαιδευτικών Α/θμιας και Β/θμιας Εκ¬ 
παίδευσης στη Χρήση και Αξιοποίηση των ΤΠΕ στην 
Εκπαιδευτική Διδακτική Πράξη» του Μέτρου 2.1 του 
Επιχειρησιακού Προγράμματος «Επιμόρφωση και Αρ¬ 
χική Επαγγελματική Κατάρτιση (ΕΠΕΑΕΚ)», από την 
Ειδική Υπηρεσία Εφαρμογής (Ε.Υ.Ε.) Προγραμμάτων 
Κ.Π.Σ. του ΥΠ.Ε.Π.Θ., ως Τελικό Δικαιούχο, χωρίς προ¬ 
σφυγή σε εξωτερικό ανάδοχο». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 2860/2000 «Διαχείριση, παρακο¬ 
λούθηση και έλεγχος του Κοινοτικού Πλαισίου στήριξης 
και άλλες διατάξεις» (ΦΕΚ 251 /τΑ/14.11.2000). 

2. Τις διατάξεις του άρθρου 6 του ν. 3027/2002 (ΦΕΚ 
152/Α/2002) «Ρύθμιση θεμάτων Οργανισμού Σχολικών 
Κτιρίων, ανώτατης εκπαίδευσης και άλλες διατάξεις», 
περί σύστασης της Ειδικής Υπηρεσίας Εφαρμογής προ¬ 
γραμμάτων Κ.Π.Σ., όπως έχει τροποποιηθεί με το άρθρο 
13 του ν. 3149/2003. 

3. Την υπ’ αριθμ. 10756/9.10.2002 κοινή υπουργική από¬ 
φαση με την οποία εξειδικεύονται οι αρμοδιότητες της 
Ειδικής Υπηρεσίας Εφαρμογής Προγραμμάτων Κοινο¬ 
τικού Πλαισίου Στήριξης (ΦΕΚ1343/Β/2002), όπως έχει 
τροποποιηθεί και ισχύει σήμερα 

4. Το γενικότερο κανονιστικό πλαίσιο που διέπει τον 
Ειδικό Λογαριασμό του ΥΠ.Ε.Π.Θ. 

5. Τις διατάξεις του ν. 1566/1985 (ΦΕΚ 167Α) «Δομή 
και λειτουργία της πρωτοβάθμιας και δευτεροβάθμιας 
εκπαίδευσης και άλλες διατάξεις». 

6. Τις διατάξεις του άρθρου 2 του ν. 2909/2001 (ΦΕΚ 
90Α) σχετικά με το Ερευνητικό Ακαδημαϊκό Ινστιτούτο 
Τεχνολογίας Υπολογιστών. 

7. Την υπ’ αριθμ. 4096/19.8.2005 Υπουργική Απόφαση 
σχετικά με τη Σύσταση και τις Αρμοδιότητες της Κεντρι¬ 
κής Επιτροπής Επιμόρφωσης Β' Επιπέδου (Κ.Ε.Ε.Β.ΕΠ.) 
για την υλοποίηση της Πράξης της Κατηγορίας 2.11.0. 
του ΕΠΕΑΕΚ «Επιμόρφωση Εκπαιδευτικών στη χρήση 

και αξιοποίηση των ΤΠΕ στην εκπαιδευτική διδακτική 
διαδικασία» του Μέτρου 2.1 “Αναβάθμιση της Ποιότητας 
της Παρεχόμενης Εκπαίδευσης”, Ενέργεια 2.1.1. “Επιμόρ¬ 
φωση Εκπαιδευτικών” και τον Ορισμό Εκπροσώπων - 
Υπεύθυνων Συντονιστών εκ μέρους του Παιδαγωγικού 
Ινστιτούτου και του Ερευνητικού Ακαδημαϊκού Ινστιτού¬ 
του Τεχνολογίας Υπολογιστών 

8. Την υπ’ αριθμ. 7049/26.4.2005 Απόφαση Ένταξης της 
πράξης στο Μέτρο 2.1. του Επιχειρησιακού Προγράμμα¬ 
τος «Εκπαίδευση και Αρχική Επαγγελματική Κατάρτι¬ 
ση» (ΕΠΕΑΕΚ), όπως τροποποιήθηκε με Την υπ’ αριθμ. 
18700/7.9.2006 Απόφαση. 

9. Το Τεχνικό Δελτίο της Πράξης «Επιμόρφωση Εκπαι¬ 
δευτικών Α/θμιας και Β/θμιας Εκπαίδευσης στη Χρήση 
και Αξιοποίηση των ΤΠΕ στην Εκπαιδευτική Διδακτική 
Διαδικασία» του Μέτρου 2.1 του ΕΠΕΑΕΚ, όπως εγκρί- 
θηκε με την υπό στοιχείο 8 σχετική 

10. Το Τεχνικό Δελτίο του Υποέργου 10 με τίτλο «Ανά¬ 
πτυξη, Επέκταση και Λειτουργία Υποστηρικτικών Δομών 
της Πράξης» της Πράξης «Επιμόρφωση Εκπαιδευτικών 
Α/θμιας και Β/θμιας Εκπαίδευσης στη Χρήση και Αξιο¬ 
ποίηση των ΤΠΕ στην Εκπαιδευτική Διδακτική Πράξη» 
του Μέτρου 2.1 του ΕΠΕΑΕΚ, όπως εγκρίθηκε με την 
υπό στοιχείο 8 σχετική 

11. Την υπ’ αριθμ. 6515/3.11.2005 ΥΑ (ΦΕΚ 1587/Β/16.11.2005) 
σχετικά με την Έγκριση Υλοποίησης του Υποέργου 10 
«Ανάπτυξη, Επέκταση και Λειτουργία Υποστηρικτικών 
Δομών της Πράξης» της Πράξης «Επιμόρφωση Εκπαι¬ 
δευτικών Α/θμιας και Β/θμιας Εκπαίδευσης στη Χρήση 
και Αξιοποίηση των ΤΠΕ στην Εκπαιδευτική Διδακτική 
Πράξη» του Μέτρου 2.1 του Επιχειρησιακού Προγράμμα¬ 
τος «Επιμόρφωση και Αρχική Επαγγελματική Κατάρτιση 
(ΕΠΕΑΕΚ)», από την Ειδική Υπηρεσία Εφαρμογής (Ε.Υ.Ε.) 
Προγραμμάτων Κ.Π.Σ. του ΥΠ.Ε.Π.Θ., ως Τελικό Δικαιού¬ 
χο, χωρίς προσφυγή σε εξωτερικό ανάδοχο». 

12. Την υπ’ αριθμ. 23971/ ΔΕ 4379/27.6.2005 Απόφαση 
του Υπουργού Οικονομίας και Οικονομικών που εγκρί¬ 
νει την ένταξη της πράξης στο Πρόγραμμα Δημοσίων 
Επενδύσεων (ΠΔΕ) 2005 και στη ΣΑΕ 445/3 με κωδικό 
«2005ΣΕ44530077» προϋπολογισμού € 33.996.391,18. 

13. Το υπ’ αριθμ. 13984/ ΕΥΣ 2810/12.4.2005 έγγραφο 
της Ειδικής Υπηρεσίας Συντονισμού της Εφαρμογής 
των Επιχειρησιακών Προγραμμάτων του Υπουργείου 
Οικονομίας και Οικονομικών με θέμα «Εφαρμογή νέων 
συντελεστών ΦΠΑ», παρ. III «ΕνταγμέναΈργα σε στάδιο 
προσυμβατικού ελέγχου». 

14. Την Απόφαση της Επιτροπής των Ε.Κ. με αρ. 0 
(2004) 2414/3.12.2004 «για την τροποποίηση της απόφα¬ 
σης Ο (2000) 3405/28.11.2000, με την οποία εγκρίνεται το 
Κοινοτικό Πλαίσιο Στήριξης για την κοινοτική διαρθρω¬ 
τική ενίσχυση στο πλαίσιο του στόχου 1 στην Ελλάδα. 

15. Την απόφαση της Επιτροπής με αρ. Ε (2004) 
5583/22.12.2004 «για την τροποποίηση της απόφασης 
Ο (2001) 44/16.3.2001, που αφορά την έγκριση του Επι¬ 
χειρησιακού Προγράμματος Εκπαίδευσης και Αρχικής 
Επαγγελματικής Κατάρτισης». 

16. Το Συμπλήρωμα Προγραμματισμού του ΕΠΕΑΕΚ 
όπως αυτό εγκρίθηκε από την Επιτροπή Παρακολούθη¬ 
σης μέσω γραπτής διαδικασίας με την αρ. 2280/15.2.2005 
Απόφασή της και ειδικότερα το αναλυτικό περιεχόμενο 
του Μέτρου 2.1. 

17. Τα ειδικά κριτήρια επιλογής των πράξεων στο συ¬ 
γκεκριμένο μέτρο, όπως αυτά καθορίστηκαν με την αρ. 
1/29.5.2001 Απόφαση της Επιτροπής Παρακολούθησης. 

18. Τη υπ’ αριθμ. 24075/30.12.2004 απόφαση της Ειδικής 
Υπηρεσίας Διαχείρισης ΕΠΕΑΕΚ για «Χρονική επέκτα¬ 
ση κατά ένα έτος της λήξης υλοποίησης του φυσικού 
αντικειμένου πράξεων στο πλαίσιο των, με αριθμ. Πρωτ. 
263/9.1.2004 και 264/9.1.2004 προσκλήσεων υποβολής 
προτάσεων, της κατηγορίας πράξεων 2.1.1.ιγ. «Επιμόρ¬ 
φωση εκπαιδευτικών στις τεχνολογίες πληροφορικής 
και επικοινωνιών (ΤΠΕ)» του ΕΠΕΑΕΚ II. 

19. Τον Κανονισμό (ΕΚ) υπ’ αριθμ. 1260/1999 «περί γε¬ 
νικών διατάξεων για τα Διαρθρωτικά Ταμεία» 

20. Τον Κανονισμό (ΕΚ) αριθμ. 1784/1999 «σχετικά με 
το Ευρωπαϊκό Κοινωνικό Ταμείο». 

21. Τον Κανονισμό (ΕΚ) υπ’ αριθμ. 1159/2000 «για τις 
δράσεις πληροφόρησης και δημοσιότητας που πρέπει 
να αναλαμβάνουν τα κράτη μέλη σχετικά με τις παρεμ¬ 
βάσεις των διαρθρωτικών ταμείων». 

22. Τον Κανονισμό (ΕΚ) υπ’ αριθμ. 1685/2000 «για τη 
θέσπιση λεπτομερών κανόνων εφαρμογής του καν. 
Αριθμ. 1260/99, όσον αφορά την επιλεξιμότητα των δα¬ 
πανών των ενεργειών που συγχρηματοδοτούνται από 
τα Διαρθρωτικά Ταμεία», όπως τροποποιήθηκε με τον 
Κανονισμό (ΕΚ) αριθμ. 448/2004. 

23. Τον Κανονισμό (ΕΚ) υπ’ αριθμ. 438/2001 «για θέσπι¬ 
ση λεπτομερών κανόνων εφαρμογής του κανονισμού 
(ΕΚ) αριθμ. 1260/99 του Συμβουλίου, όσον αφορά τα 
Συστήματα Διαχείρισης και Ελέγχου των παρεμβάσεων 
των Διαρθρωτικών Ταμείων». 

24. Τον Κανονισμό (ΕΚ) υπ’ αριθμ. 448/2001 «για θέ¬ 
σπιση λεπτομερών κανόνων εφαρμογής του κανονισμού 
(ΕΚ) αριθμ. 1260/99 του Συμβουλίου, όσον αφορά τη 
διαδικασία διενέργειας δημοσιονομικών διορθώσεων 
στην παρέμβαση που χορηγείται στο πλαίσιο των Δι¬ 
αρθρωτικών Ταμείων». 

25. Την υπ’ αριθμ. 24812/ΓΔΑΠΠΠΔΕ 235 κοινή υπουρ¬ 
γική απόφαση «Προσδιορισμός στοιχείων που κατα¬ 
χωρίζονται στο ΟΠΣ και χρόνος υποβολής τους, σύμ¬ 
φωνα με το άρθρο 2 παρ. 3 του ν. 2860/2000» (ΦΕΚ 
10 02/τ. Β731.7.2001). 

26. Την ανάγκη εκσυγχρονισμού της δημόσιας εκπαί¬ 
δευσης την οποία εξυπηρετεί η Πράξη της «Επιμόρφωση 
Εκπαιδευτικών Α/θμιας και Β/θμιας Εκπαίδευσης στη Χρή¬ 
ση και Αξιοποίηση των ΤΠΕ στην Εκπαιδευτική Διδακτική 
Διαδικασία», η οποία είναι ανάγκη γενικού συμφέροντος 
μη κερδοσκοπικού ή βιομηχανικού χαρακτήρα. 


27. Τις υποδείξεις τις Αρχής Πληρωμής, όπως αυτές δι¬ 
ατυπώθηκαν με το υπ’ αριθμ. 31639/Α.Πλ. 3457/29.7.2004 
έγγραφο της Ειδικής Υπηρεσίας Αρχή Πληρωμής, της 
Γενικής Γραμματείας Επενδύσεων και Ανάπτυξης του 
Υπουργείου Οικονομίας και Οικονομικών, με θέμα «Ανά¬ 
θεση έργου στο Ερευνητικό Ακαδημαϊκό Ινστιτούτο Τε- 
χνολογίας Υπολογιστών (ΕΑΙΤΥ)». 

28. Τις διατάξεις του υπ’ αριθμ. π.δ. 121/2004 (ΦΕΚ 84Α) 
«Διορισμός Υπουργών και Υφυπουργών». 

29. Ότι το κόστος της συνολικής δαπάνης στο πλαί¬ 
σιο της πράξης συγχρηματοδοτείται κατά 75% από το 
Ευρωπαϊκό Κοινωνικό Ταμείο (ΕΚΤ) της Ευρωπαϊκής 
Ένωσης. 

30. Την ανάγκη προσαρμογής του χρονοδιαγράμμα¬ 
τος και των διαδικασιών υλοποίησης του Υποέργου 10, 
αποφασίζουμε: 

Την τροποποίηση τηςΈγκρισης Υλοποίησης του Υπο- 
έργου 10 «Ανάπτυξη, Επέκταση και Λειτουργία Υποστη¬ 
ρικτικών Δομών της Πράξης» της Πράξης «Επιμόρφωση 
Εκπαιδευτικών Α/θμιας και Β/θμιας Εκπαίδευσης στη 
Χρήση και Αξιοποίηση των ΤΠΕ στην Εκπαιδευτική Δι¬ 
δακτική Πράξη» του Μέτρου 2.1 του ΕΠΕΑΕΚ από την 
ΕΥΕ Προγραμμάτων ΚΠΣ του ΥΠ.Ε.Π.Θ., ως Τελικό Δι¬ 
καιούχο, χωρίς προσφυγή σε εξωτερικό ανάδοχο, ως 
ακολούθως: 

1. Οι εργασίες που θα εκτελεστούν στο πλαίσιο του 
ανωτέρω Υποέργου αφορούν τα ακόλουθα: 

Το υποέργο αυτό έχει ως Φυσικό αντικείμενο την 
ανάπτυξη και λειτουργία των υποστηρικτικών δομών 
υλοποίησης της Πράξης καθώς επίσης και την επέκταση 
υφιστάμενων και επαναχρησιμοποιήσιμων υποδομών 
που έχουν ήδη αναπτυχθεί ως παραδοτέα προϊόντα στο 
πλαίσιο άλλων Πράξεων επιμόρφωσης εκπαιδευτικών 
που υλοποιεί το ΥΠ.Ε.Π.Θ.. 

Οι προδιαγραφές για την ανάπτυξη, επέκταση και 
προσαρμογή των υποστηρικτικών δομών που θα υλο¬ 
ποιηθούν στο παρόν υποέργο, αποτελούν παραδοτέα 
προϊόντα του υποέργου 11 της παρούσας Πράξης. 

Δεδομένης της πολυπλοκότητας της Πράξης και της 
έκτασης που αυτή λαμβάνει, είναι αναγκαίο να προ¬ 
σαρμοστούν, να επεκταθούν και να αναπτυχθούν όλες 
εκείνες οι υποδομές που θα παρέχουν προς τους εμπλε¬ 
κόμενους, υπηρεσίες κατάλληλες για: 

ί. Παροχή έγκυρης και έγκαιρης πληροφόρησης μέσω 
ηλεκτρονικών κόμβων αλλά και με ίθΓ3 που θα τροφο¬ 
δοτούνται με κατάλληλο υλικό και περιεχόμενο. 

Ιί. Παροχή υπηρεσιών ΗθΙρ-ΟθδΚ. 

III. Δυνατότητα ηλεκτρονικής εισαγωγής, επεξεργασίας 
και διαχείρισης δεδομένων που αφορούν στην Πράξη. 

ιν. Εξειδικευμένη τεχνική υποστήριξη σε δομές που θα 
λειτουργήσουν στο πλαίσιο της Πράξης. 

Ειδικότερα, το υποέργο εξειδικεύεται στις ακόλουθες 
δραστηριότητες με αντίστοιχα παραδοτέα: 

1.1. Ανάπτυξη Υποστηρικτικών Δομών εκπαίδευσης 
Επιμορφωτών Β’ επιπέδου 

Η δράση αυτή περιλαμβάνει τις ενέργειες που θα 
υλοποιηθούν με σκοπό την ανάπτυξη υποδομών για: α) 
την παροχή πληροφόρησης με ηλεκτρονικά μέσα προς 
όλους τους εμπλεκόμενους στην υλοποίηση της Πράξης 
και β) την παροχή υπηρεσιών υποστήριξης (ΗθΙρ-ΟβεΙή 
κατά το σκέλος των δράσεων που αφορούν στην εκ¬ 
παίδευση επιμορφωτών. 

1.2. Ανάπτυξη Υποστηρικτικών Δομών επιμόρφωσης 
Εκπαιδευτικών Β' επιπέδου 

Κατά το σκέλος που αφορά την επιμόρφωση των 
15.000 εκπαιδευτικών, η δράση αυτή περιλαμβάνει τις 
αντίστοιχες ενέργειες που θα υλοποιηθούν με σκοπό 
την ανάπτυξη υποδομών για: α) την παροχή πληροφό¬ 
ρησης με ηλεκτρονικά μέσα προς όλους τους εμπλεκό¬ 
μενους στην υλοποίηση της Πράξης και β) την παροχή 
υπηρεσιών υποστήριξης (ΗθΙρ-ϋθδΙκ). 

1.3. Επέκταση Πληροφοριακού Συστήματος (ΜΙ8) για 
τις ανάγκες εκπαίδευσης Επιμορφωτών Β’ Επιπέδου. 

Το ΥΠΕΠΘ διαθέτει Πληροφοριακό Σύστημα (ΜΙ8) το 
οποίο αναπτύχθηκε για τις ανάγκες της Πράξης «Επι¬ 
μόρφωση Εκπαιδευτικών στην Αξιοποίηση των ΤΠΕ 
στην Εκπαίδευση» του Μέτρου 1.2 του Ε.Π. ΚτΠ. Μέσω 
αυτού παρέχονται δυνατότητες ηλεκτρονικής εισαγω¬ 
γής, αναζήτησης και διακίνησης στοιχείων από τους 
εμπλεκόμενους φορείς, προκειμένου να καταγράφεται, 
παρακολουθείται και ελέγχεται όλη η φυσική πορεία 
υλοποίησης των δραστηριοτήτων επιμόρφωσης. 

Για να αξιοποιηθεί ως υφιστάμενη υποδομή στο πλαίσιο 
της παρούσας Πράξης, θα πρέπει να υλοποιηθούν όλες οι 
αναγκαίες ενέργειες προσαρμογής του, ώστε να καταστεί 
λειτουργικό στις νέες απαιτήσεις που δημιουργούνται. 

Οι ενέργειες αυτές περιλαμβάνουν: α) Τον ανασχεδια¬ 
σμό των βάσεων δεδομένων, β) την προσαρμογή του λο¬ 
γισμικού εφαρμογών στις παραμέτρους υλοποίησης των 
διαδικασιών εκπαίδευσης επιμορφωτών, γ) την ανάπτυξη 
εφαρμογών λογισμικού για την κάλυψη των νέων απαι¬ 
τήσεων που υπεισέρχονται, δ) τη δημιουργία κωδικών 
πρόσβασης για την επίτευξη ελεγχόμενης και διαβαθμι¬ 
σμένης πρόσβασης σε πληροφορίες, ε) την αναμόρφωση 
τυποποιημένων, σε ηλεκτρονική μορφή εντύπων και τις 
λειτουργίες έκδοσης αυτών, στ) τη δοκιμαστική λειτουρ¬ 
γία των ανωτέρω ώστε να γίνει καταγραφή πιθανών 
προβλημάτων και η σχετική εκσφαλμάτωση και ζ) την 
αναμόρφωση και συμπλήρωση των εγχειριδίων χρήσης 
που θα απευθύνονται στις κατηγορίες χρηστών. 

1.4. Επέκταση Πληροφοριακού Συστήματος (ΜΙδ) για 
τις ανάγκες επιμόρφωσης Εκπαιδευτικών Β’ Επιπέδου 

Κατ’ αντιστοιχία προκειμένου να καταγράφεται, 
παρακολουθείται και ελέγχεται όλη η φυσική πορεία 
υλοποίησης των δραστηριοτήτων επιμόρφωσης των 
15.000 εκπαιδευτικών, θα πρέπει να υλοποιηθούν όλες οι 
αναγκαίες ενέργειες προσαρμογής του Πληροφοριακού 
Συστήματος, ώστε να καταστεί λειτουργικό στις νέες 
απαιτήσεις που δημιουργούνται. 

Οι παρεμβάσεις θα πραγματοποιηθούν σε υποσυστή¬ 
ματα εφαρμογών σύμφωνα με τις ακόλουθες ενέργειες: 
α) Τον ανασχεδιασμό των βάσεων δεδομένων, β) την 
προσαρμογή του λογισμικού εφαρμογών στις παραμέ¬ 
τρους υλοποίησης των διαδικασιών εκπαίδευσης επι- 
μορφωτών, γ) την ανάπτυξη εφαρμογών λογισμικού για 
την κάλυψη των νέων απαιτήσεων που υπεισέρχονται, 
δ) τη δημιουργία κωδικών πρόσβασης για την επίτευξη 
ελεγχόμενης και διαβαθμισμένης πρόσβασης σε πλη¬ 
ροφορίες, ε) την αναμόρφωση τυποποιημένων, σε ηλε¬ 
κτρονική μορφή εντύπων και τις λειτουργίες έκδοσης 
αυτών, στ) τη δοκιμαστική λειτουργία των ανωτέρω 
ώστε να γίνει καταγραφή πιθανών προβλημάτων και 
η σχετική εκσφαλμάτωση και ζ) την αναμόρφωση και 
συμπλήρωση των εγχειριδίων χρήσης που θα απευθύ¬ 
νονται στις κατηγορίες χρηστών. 


1.5. Λειτουργία υποστηρικτικών δομών εκπαίδευσης 
Επιμορφωτών Β' Επιπέδου 

Μετά την ανάπτυξη, επέκταση και προσαρμογή των 
υποστηρικτικών δομών εκπαίδευσης επιμορφωτών, θα 
τεθούν σε πλήρη λειτουργία όλες οι σχετικές υποστη¬ 
ρικτικές δομές. Η λειτουργία των υποστηρικτικών δο¬ 
μών περιλαμβάνει τις ακόλουθες ενέργειες: α) εργασίες 
τεχνικής υποστήριξης λογισμικού και εξοπλισμού των 
υποστηρικτικών δομών για να εξασφαλίζεται η αδιά¬ 
λειπτη λειτουργία τους, β) υποστηρικτικές ενέργειες 
λειτουργία κόμβων πληροφόρησης (ενημέρωση περι¬ 
εχομένου κλπ), γ) εργασίες διαχείρισης χρηστών και 
περιεχομένου στα ίθΓ3, δ) λειτουργία πληροφοριακού 
συστήματος και ενημέρωση βάσεων δεδομένων και ε) 
επάνδρωση και λειτουργία υπηρεσιών ίιοΙρ-άθδΚ για 
όλους τους εμπλεκόμενους στις διαδικασίες εκπαίδευ¬ 
σης επιμορφωτών. 

1.6. Λειτουργία υποστηρικτικών δομών επιμόρφωσης 
Εκπαιδευτικών Β' Επιπέδου 

Μετά την ανάπτυξη, επέκταση και προσαρμογή των 
υποστηρικτικών δομών επιμόρφωσης εκπαιδευτικών, 
θα τεθούν σε πλήρη λειτουργία όλες οι σχετικές υπο¬ 
στηρικτικές δομές. Η λειτουργία των υποστηρικτικών 
δομών περιλαμβάνει τις ακόλουθες ενέργειες: α) εργα¬ 
σίες τεχνικής υποστήριξης λογισμικού και εξοπλισμού 
των υποστηρικτικών δομών για να εξασφαλίζεται η 
αδιάλειπτη λειτουργία τους, β) υποστηρικτικές ενέρ¬ 
γειες λειτουργία κόμβων πληροφόρησης (ενημέρωση 
περιεχομένου κλπ), γ) εργασίες διαχείρισης χρηστών 
και περιεχομένου στα ίθΓ3, δ) λειτουργία πληροφορι¬ 
ακού συστήματος και ενημέρωση βάσεων δεδομένων 
και ε) επάνδρωση και λειτουργία υπηρεσιών ίΐθΙρ-άΘδ1< 
για όλους τους εμπλεκόμενους στις διαδικασίες εκπαί¬ 
δευσης επιμορφωτών. 

1.7. Λειτουργία και Συντήρηση συστήματος πιστοποί¬ 
ησης δεξιοτήτων και γνώσεων εκπαιδευτικών Β' Επι¬ 
πέδου 

Η παραγωγή υλικού και η ανάπτυξη συστήματος πι¬ 
στοποίησης αποτελεί αντικείμενο του υποέργου 6 της 
Πράξης. Η παρούσα δράση περιλαμβάνει όλες τις ενέρ¬ 
γειες που αφορούν στη λειτουργία του συστήματος πι¬ 
στοποίησης των εκπαιδευτικών Β’ Επιπέδου. Ειδικότερα 
περιλαμβάνονται ενέργειες για: α) εργασίες τεχνικής 
υποστήριξης λειτουργιών πιστοποίησης για τον κεντρι¬ 
κό εξοπλισμό και το λογισμικό που θα χρησιμοποιηθεί, 
β) διαμορφωτική αξιολόγηση υλικού και συστήματος 
πιστοποίησης, γ) καταγραφή, παρακολούθηση και συ¬ 
ντονισμό των διαδικασιών πιστοποίησης εκπαιδευτικών 
(υποδοχή και διαχείριση αιτήσεων συμμετοχής, προ¬ 
γραμματισμό συμμετοχών, ενημέρωση συμμετεχόντων 
κ.λπ.). 

1.8. Τεχνική Υποστήριξη προς τα Κέντρα Πιστοποίησης 
Επιμορφωτών και Εκπαιδευτικών 

Τα Κέντρα Πιστοποίησης (ΚεΠις) θα κληθούν να 
εξυπηρετήσουν τις διαδικασίες πιστοποίησης που θα 
προδιαγραφούν στο πλαίσιο της Πράξης. Προκειμένου 
να διασφαλιστεί σε όλα τα επίπεδα η εφαρμογή των 
διαδικασιών πιστοποίησης θα παρέχεται σε όλα τα 
ΚεΠις τεχνική και επιστημονική στήριξη, στο πλαίσιο 
της οποίας περιλαμβάνονται οι ακόλουθες ενέργειες: 
α) τεχνική υποστήριξη προς τα ΚεΠις για την υποβολή 
αιτήσεων κατά την πρόσκληση εκδήλωσης ενδιαφέρο¬ 
ντος, β) επιτόπιοι έλεγχοι στις εγκαταστάσεις των Κε- 

Πις και γ) λειτουργία ηλεκτρονικού χώρου συζητήσεων 
(ίοΓυπη) για την αποκλειστική παροχή τεχνικής βοήθειας 
και πληροφόρησης προς τα ΚεΠις. 

2. Τρόπος και διαδικασίες Υλοποίησης του Υποέργου. 

Το υποέργο υλοποιείται με ίδια μέσα από την Ειδι¬ 
κή Υπηρεσία Εφαρμογής (Ε.Υ.Ε.) Προγραμμάτων Κ.Π.Σ. 
του ΥΠ.Ε.Π.Θ. και με το Παιδαγωγικό Ινστιτούτο και το 
Ερευνητικό Ακαδημαϊκό Ινστιτούτο Τεχνολογίας Υπολο¬ 
γιστών (ΕΑΙΤΥ) ως Τεχνικούς και Επιστημονικούς Συμ¬ 
βούλους (ΤΕΣ) της Πράξης. 

Ειδικότερα, το υποέργο θα υλοποιηθεί με απόφαση 
ανάθεσης στο Ε.Α. ΙΤΥ, στο πλαίσιο της τεχνικής και 
επιστημονικής στήριξης του ΥΠΕΠΘ, και με ομάδες 
εργασίας αποτελούμενες από συνεργάτες του Π.Ι. και 
εξειδικευμένους επιστήμονες. Οι ομάδες εργασίας θα 
οριστούν από την Ε.Υ.Ε. μετά από έγγραφη εισήγηση του 
υπεύθυνου συντονιστή του Π.Ι. στην Κεντρική Επιτροπή 
του έργου, την έγκριση της εισήγησης από την Κεντρική 
Επιτροπή του έργου και την προώθηση της εισήγησης 
αυτής στην ΕΥΕ - ΥΠΕΠΘ. 

ί. Ανάλυση Εργασιών που εκτελούνται από το Ε.Α.ΙΤΥ 
και τις Ομάδες Εργασίας (Ο.Ε.). 

Οι εργασίες που εκτελούνται στο πλαίσιο του υπο- 
έργου 10 από το Ε.Α.ΙΤΥ και τις Ομάδες Εργασίας (Ο.Ε.) 
αναλύονται στο ΠΑΡΑΡΤΗΜΑ I της παρούσης. 

ϋ. Παραδοτέα εργασιών και υπηρεσιών. 

Τα παραδοτέα των εκτελούμενων εργασιών και προ- 
σφερόμενων υπηρεσιών από το Ε.Α.ΙΤΥ και τις Ομάδες 
Εργασίας (Ο.Ε.) παρουσιάζονται στο ΠΑΡΑΡΤΗΜΑ I της 
παρούσης. 

ίΙΙ. Χρονοδιάγραμμα εκτέλεσης εργασιών. 

Η ημερομηνία έναρξης των εργασιών του Ε.Α.ΙΤΥ και 
των Ομάδων Εργασίας (Ο.Ε.) για το υποέργο 10 είναι 
η 4.3.2005. 

Η ημερομηνία λήξης των εργασιών του Ε.Α.ΙΤΥ και 
των Ομάδων Εργασίας (Ο.Ε.) για το υποέργο 10 είναι 
η 30.9.2008. 

ιν. Κόστος υλοποίησης εργασιών από το Ε.Α.ΙΤΥ και 
των Ομάδων Εργασίας (Ο.Ε.). 

Το κόστος υλοποίησης εργασιών και υπηρεσιών από 
το Ε.Α.ΙΤΥ και τις Ο.Ε. για το υποέργο 10, όπως αυτό 
προέκυψε στο πλαίσιο ανάλυσης και σχεδιασμού της 
Πράξης και τεκμηριώθηκε από την ΕΥΕ/ ΥπΕΠΘ, ανέρ¬ 
χεται συνολικά στα € 1.798.259,34, και αναλύεται στο 
ΠΑΡΑΡΤΗΜΑ I της παρούσης, συμπεριλαμβανομένου 
του ΦΠΑ με συντελεστή (19%), κατ’ εφαρμογή του υπ’ 
αρ. πρωτ. εγγράφου 13984/ ΕΥΣ 2810/12.4.2005 με θέμα 
«Εφαρμογή νέων συντελεστών ΦΠΑ», παράγραφος III 
«ΕνταγμέναΈργα σε στάδιο προσυμβατικού ελέγχου». 

Ειδικότερα, η υλοποίηση των τμημάτων του έργου 
που ανατίθεται προς εκτέλεση στο ΕΑΙΤΥ, υλοποιείται 
σύμφωνα με τις υποδείξεις της Αρχής Πληρωμής (έγ¬ 
γραφο υπ’ αριθμ. 31639/Α.Πλ. 3457/29.7.2004). 

3. Θεσμικό πλαίσιο που διέπει την υλοποίηση με ίδια 
μέσα με αποφάσεις αναθέσεων στους Τεχνικούς και 
Επιστημονικούς Συμβούλους και με έγκριση αναθέσεων 
σε φυσικά πρόσωπα. 

Η εκτέλεση τμήματος του υποέργου από Ομάδες Ερ¬ 
γασίας διέπεται από τις διατάξεις του άρθρο 55 παρ. 
4 του ν. 1566/1985, σύμφωνα με το οποίο ο Υπουργός 
Εθνικής Παιδείας και Θρησκευμάτων, μπορεί με απόφα¬ 
σή του να συγκροτεί ομάδες εργασίας από δημοσίους 
εκπαιδευτικούς ή υπαλλήλους και από ιδιώτες. 


Η εκτέλεση τμήματος του υποέργου από το ΕΑΙΤΥ με 
απόφαση ανάθεσης διέπεται από τις διατάξεις: 

1) των άρθρων 2 παρ. 2 και 6 του Π.Δ. 346/1998 και 
των άρθρων 1 στοιχ. β και 6 της Οδηγίας 92/50/ΕΘΚ 
του Συμβουλίου της 18ης Ιουνίου 1992 για το «συντο¬ 
νισμό των διαδικασιών σύναψης δημοσίων συμβάσεων 
υπηρεσιών» 

2) του κανονιστικού πλαισίου που διέπει τον Ειδικό 
Λογαριασμό του ΥΠ.Ε.Π.Θ. 

3) του άρθρου 2 του ν. 2909/2001 ΦΕΚ 90/2.5.2001, 
που καθορίζει το θεσμικό πλαίσιο του ΕΑΙΤΥ ως Ν.Π.Ι.Δ 
μη κερδοσκοπικού χαρακτήρα, εποπτευόμενο από το 
ΥΠΕΠΘ και με βάση το οποίο μπορεί το ΥΠΕΠΘ να ανα¬ 
θέτει απευθείας στο ΕΑΙΤΥ καθήκοντα επιστημονικού 
- τεχνικού συμβούλου σε θέματα της Κοινωνίας της 
Πληροφορίας ή σε σχετικά με το σκοπό του έργα έρευ¬ 
νας, ανάπτυξης, εκπαίδευσης, μελετών και διαχείρισης 
ή καθήκοντα φορέα υλοποίησης, τελικού δικαιούχου ή 
ενδιάμεσου φορέα σε τέτοια έργα αρμοδιότητας του 
Υπουργείου Εθνικής Παιδείας και Θρησκευμάτων ή φο¬ 
ρέων που υπάγονται σε αυτό καθώς και τις υποδείξεις 
τις Αρχής Πληρωμής, όπως αυτές διατυπώθηκαν με 
το υπ’ αριθμ. 31639/Α.Πλ. 3457/29.7.2004 έγγραφο της 
Ειδικής Υπηρεσίας Αρχή Πληρωμής της Γ ενικής Γ ραμ- 
ματείας Επενδύσεων και Ανάπτυξης του Υπουργείου 
Οικονομίας και Οικονομικών, με θέμα «Ανάθεση έργου 
στο Ερευνητικό Ακαδημαϊκό Ινστιτούτο Τεχνολογίας 
Υπολογιστών (ΕΑΙΤΥ)». 

Σύμφωνα με τα ανωτέρω υπό 1), 2) και 3) στοιχεία, 
εκδόθηκε η υπ’ αριθμ. 6524/3.11.2005 Απόφαση Υπουργού 
Εθνικής Παιδείας και Θρησκευμάτων με θέμα «Ανάθεση 
έργου Τεχνικής και Επιστημονικής Στήριξης του ΥΠΕΠΘ 
στο Ερευνητικό Ακαδημαϊκό Ινστιτούτο Τεχνολογίας 
Υπολογιστών (ΕΑΙΤΥ), στο πλαίσιο υλοποίησης της Πρά¬ 
ξης «Επιμόρφωση Εκπαιδευτικών Α/θμιας και Β/θμιας 
Εκπαίδευσης στη Χρήση και Αξιοποίηση των ΤΠΕ στην 
Εκπαιδευτική Διδακτική Πράξη» του Μέτρου 2.1 του ΕΠΕ- 
ΑΕΚ από την Ε.Υ.Ε. Προγραμμάτων ΚΠΣ του ΥΠ.Ε.Π.Θ., 
ως Τελικό Δικαιούχο. 

4. Διαδικασίες έγκρισης και πραγματοποίησης των 
πληρωμών, καθώς και πιστοποίησης των δαπανών. 

Οι αρχές που τηρούνται από την Ε.Υ.Ε. Προγραμμά¬ 
των ΚΠΣ του ΥΠ.Ε.Π.Θ, που είναι τελικός δικαιούχος και 
φορέας υλοποίησης της Πράξης, για τις διαδικασίες 
έγκρισης και πραγματοποίησης των πληρωμών καθώς 
και της πιστοποίησης των δαπανών στο πλαίσιο του 
υποέργου, είναι οι ακόλουθες: 

Α) ασκείται έλεγχος σε όλα τα στάδια, από την προ¬ 
ετοιμασία μέχρι την ολοκλήρωση του υποέργου από το 
φορέα υλοποίησης δια μέσου της Κεντρικής Επιτροπής 
Επιμόρφωσης Β’ Επιπέδου (ΚΕΕΒΕΠ), 

Β) αναλαμβάνει η Ε.Υ.Ε. Προγραμμάτων ΚΠΣ του 
ΥΠ.Ε.Π.Θ. όλες τις υποχρεώσεις του Αναδόχου και της 
Αναθέτουσας Αρχής κατά την εκτέλεση του Υποέργου 
με ίδια μέσα, 

Σύμφωνα με τα υπό Α) και Β) υπάρχει σύστημα εσω¬ 
τερικής παρακολούθησης, ελέγχου και παραλαβής των 
εργασιών, υπηρεσιών και υλικών φυσικού και οικονομι¬ 
κού αντικειμένου του έργου. 

Οι διαδικασίες έγκρισης και πραγματοποίησης των 
πληρωμών καθώς και πιστοποίησης των δαπανών στο 
πλαίσιο του υποέργου εξασφαλίζουν τις απαιτούμενες 
διαδρομές ελέγχου. 

Για την εκτέλεση - υλοποίηση εργασιών από το Ε.Α.ΙΤΥ 
και τις Ομάδες Εργασίας (Ο.Ε.) : 

1) Το ΥΠ.Ε.Π.Θ. ασκεί αποκλειστικά και καθ’ ολοκληρίαν 
τον έλεγχο για την πορεία υλοποίησης του έργου κα¬ 
θώς και για την εκτέλεση των υποχρεώσεων του Ε.Α.ΙΤΥ 
και των Ο.Ε. μέσω των αρμόδιων οργάνων του. 

2) Το συνολικό κόστος του τμήματος του υποέργου 
που εκτελείται από το Ε.Α.ΙΤΥ και τις Ο.Ε. δεν υπόκειται 
σε μεταβολές λόγω οικονομικών συνθηκών. 

3) Η καταβολή ενδιάμεσων πληρωμών στο Ε.Α.ΙΤΥ θα 
γίνεται σύμφωνα με τους όρους του κανονιστικού πλαι¬ 
σίου που διέπει τη ΜΟΝΑΔΑ Δ’ (Ειδικός Λογαριασμός) 
της Ε.Υ.Ε. Προγραμμάτων ΚΠΣ του ΥΠ.Ε.Π.Θ. 

4) Η καταβολή πληρωμών στις Ο.Ε. θα γίνεται μετά 
την οριστική παραλαβή των παραδοτέων και σύμφωνα 
με τα προβλεπόμενα στις Υπουργικές Αποφάσεις και 
Κοινές Υπουργικές Αποφάσεις. 

Ειδικότερα, οι διαδικασίες έγκρισης - πραγματοποί¬ 
ησης πληρωμών και πιστοποίησης δαπανών είναι οι 
ακόλουθες: 

1) Το Ε.Α.ΙΤΥ και οι Ο.Ε. υποβάλλουν, μέσω της Ε.Υ.Ε. 
Προγραμμάτων ΚΠΣ, προς την ΚΕΕΒΕΠ κατάλογο πα¬ 
ραδοτέων, προκειμένου να παραληφθούν. 

2) Η ΚΕΕΒΕΠ, σύμφωνα με τα οριζόμενα στην με αριθμ. 
Πρωτ. 4096/19.8.2005 Υπουργική Απόφαση, λειτουργεί 
ως Επιτροπή Παρακολούθησης και Παραλαβής (ΕΠΠΕ) 
της Πράξης και κάνει την οριστική παραλαβή όλων των 
παραδοτέων. 

3) Το αποτέλεσμα του ελέγχου κοινοποιείται στους 
υπεύθυνους έργου εκ μέρους του Ε.Α.ΙΤΥ και των Ο.Ε. 
και, εφόσον δεν υπάρχουν ουσιώδεις αποκλίσεις: 

• το Ε.Α.ΙΤΥ υποβάλλει αίτημα πληρωμής συνοδευόμε- 
νο από τα σχετικά παραστατικά στην Ε.Υ.Ε. Προγραμ¬ 
μάτων ΚΠΣ του ΥΠ.Ε.Π.Θ για την έκδοση των αναγκαίων 
εντολών πληρωμής. 

• τα μέλη των Ο.Ε. αποζημιώνονται με βάση το ν. 
3205/2003, όπως ισχύει για πρόσθετες αμοιβές σε συν¬ 
δυασμό με τον Οδηγό Διαχείρισης του ΕΠΕΑΕΚ. 

Γενικότερα, η Ε.Υ.Ε. Προγραμμάτων ΚΠΣ του ΥΠ.Ε.Π.Θ. 
ενημερώνεται από το Ε.Α.ΙΤΥ και τις Ο.Ε. για την πορεία 
των εργασιών τους και διενεργεί ελέγχους ως προς την 
τήρηση των ανειλημμένων υποχρεώσεών τους και των 
όρων εκτέλεσης. Το Ε.Α.ΙΤΥ και οι Ο.Ε. θα πρέπει να 
επιδεικνύουν στους εκπροσώπους του ΥΠΕΠΘ και της 
Ευρωπαϊκής Επιτροπής, όποτε τους ζητηθεί, οποιοδήπο- 
τε στοιχείο αποδεικνύει την ομαλή εξέλιξη του έργου. 


5. Η εκτέλεση του Υποέργου υπόκειται στους όρους 
της υπ’ αριθμ. 7049/26.4.2005 Απόφασης Ένταξης της 
Ειδικής Υπηρεσίας Διαχείρισης του Επιχειρησιακού 
Προγράμματος «Εκπαίδευση και Αρχική Επαγγελματική 
Κατάρτιση» (ΕΠΕΑΕΚ), όπως τροποποιήθηκε με Την υπ’ 
αριθμ. 18700/7.9.2006 Απόφαση. 

6. ΤΡΟΠΟΠΟΙΗΣΗ ΤΟΥ ΥΠΟΕΡΓΟΥ 

Σε περίπτωση τροποποίησης του φυσικού αντικειμέ¬ 
νου, του Προϋπολογισμού ή του χρονοδιαγράμματος 
του Υποέργου, που οδηγεί σε αντίστοιχη τροποποίηση 
του ΤΔΕ/Υ, απαιτείται: 

ί. να υποβληθεί προς έγκριση το αντίστοιχο αιτιολο¬ 
γημένο αίτημα προς την ΕΥΔ του ΕΠΕΑΕΚ και 

ϋ. η έκδοση νέας Υπουργικής Απόφασης, με την οποία 
θα εγκρίνεται η σχετική τροποποίηση. 

7. Γ ια την εκτέλεση των ανωτέρω εργασιών, την προ¬ 
μήθεια των υλικών, την παροχή υπηρεσιών, και κάθε 
άλλη ενέργεια στο πλαίσιο του Υποέργου έως την 
ολοκλήρωσή του, εγκρίνεται συνολική δαπάνη ποσού 
€ 1.798.259,34. Η χρηματοδότηση προέρχεται από το 
Πρόγραμμα Δημοσίων Επενδύσεων, ΣΑΕ 445/3 του 
ΥΠΕΠΘ. Η χρηματοδότηση της συνολικής δαπάνης 
€ 1.563.298,10 (πλέον ΦΠΑ) θα γίνει από το Πρόγραμμα 
Δημοσίων Επενδύσεων (ΠΔΕ) και από τη ΣΑΕ 445/3 με 
κωδικό «2005ΣΕ44530077» που έχει ενταχθεί το έργο. 

8. Γ ια την εκτέλεση των ανωτέρω υπηρεσιών, την 
προμήθεια υλικών και κάθε άλλη εργασία στο πλαίσιο 
του Υποέργου έως την ολοκλήρωσή του εγκρίνεται η 
συνολική δαπάνη € 1.798.259,34, η οποία επιμερίζεται ως 
εξής σύμφωνα με το Παράρτημα I: 

- Κόστος Ομάδων Εργασίας: € 326.660,00 

- Κόστος ΕΑΙΤΥ: € 1.236.638,10 

- ΦΠΑ ΕΑΙΤΥ (19%); € 234.961,24 

9. Η υλοποίηση της Πράξης έχει έναρξη την 4.3.2005 
και λήξη την 30.9.2008. 

10. Η υλοποίηση του Υποέργου έχει έναρξη την 4.3.2005 
και λήξη την 30.9.2008. 

11. ΟΛΟΚΛΗΡΩΣΗ ΤΟΥ ΥΠΟΕΡΓΟΥ 

Για την πιστοποίηση της ολοκλήρωσης του Υποέργου 
απαιτείται η ακόλουθη διαδικασία: 

1. Σύνταξη έκθεσης περαίωσης. 

2. Έκδοση βεβαίωσης για την περαίωση των εργασιών 
του Υποέργου. 

Τα στοιχεία αυτά να κοινοποιηθούν και στην ΕΥΔ 
του ΕΠΕΑΕΚ. 

Στο ΠΑΡΑΡΤΗΜΑ αυτό παρουσιάζεται: α) ανάλυση εργασιών, παραδοτέων και υπηρεσιών που εκτελούνται από το Ε.Α.ΙΤΥ έναντι κόστους και τις Ομάδες Εργασίας 
καθώς και β) το κόστος αυτών. 

10.3 Επέκταση Πληροφοριακού Συστήματος (ΜΙ5) για τις ανάγκες εκπαίδευσης Επιμορφωτών Β' Επιπέδου 




















10.4 Επέκταση Πληροφοριακού Συστήματος (ΜΙ5) για τις ανάγκες επιμόρφωσης Εκπαιδευτικών Β' Επιπέδου 

